stanford-oval/wikipedia huggingface dataset:
ศิภัชรดา ผิวทอง

| ศิภัชรดา ผิวทอง |
| --- | --- |
เกิด: 4 พฤษภาคม พ.ศ. 2545 (22 ปี) จังหวัดยโสธร ประเทศไทย
ส่วนสูง: 175 เซนติเมตร
อาชีพ: นักแสดง นางแบบ
ปีที่แสดง: (พ.ศ. 2562-ปัจจุบัน)​
ผลงานเด่น: สารภี - มธุรสโลกันตร์ (2562)   ฟ้าใส/ฟ้า - ฟ้า หิน ดิน ทราย (2564)   ภัคธิดา (ภัค) - อุ้มรักปาฏิหาริย์ (2565)
สังกัด: ช่อง 7 เอชดี (2560-ปัจจุบัน​)
ศิภัชรดา ผิวทอง (เกิด 4 พฤษภาคม พ.ศ. 2545) ชื่อเล่น วินนี่ เป็นนักแสดง นางแบบหญิงชาวไทย เข้าสู่วงการบันเทิงจากการชนะเลิศการประกวด มิสทีนไทยแลนด์ 2017 ในปี พ.ศ. 2560 ปัจจุบันเซ็นสัญญาเป็นนักแสดงสังกัดช่อง 7 เอชดี มีชื่อเสียงจากการแสดงละครเรื่อง มธุรสโลกันตร์ และ ฟ้า หิน ดิน ทราย เป็นต้น
ประวัติ

ศิภัชรดา เกิดในจังหวัดยโสธร ประเทศไทย โดยเธอเป็นลูกครึ่งไทย-อเมริกัน ปัจจุบันเธอกำลังศึกษาอยู่ในระดับปริญญาตรี ที่คณะศิลปศาสตร์ สาขาภาษาอังกฤษเพื่อการสื่อสารนานาชาติ มหาวิทยาลัยนานาชาติสแตมฟอร์ด จากการสอบเทียบวุฒิการศึกษา GED จากโรงเรียนสอนภาษาภูเก็ตอะคาเดมิคส์
ศิภัชรดา เข้าสู่วงการบันเทิงจากการประกวดมิสทีนไทยแลนด์ 2017 ในวันที่ 24 มกราคม พ.ศ. 2560 และชนะเลิศการประกวดนี้ พร้อมด้วยรางวัลขวัญใจช่างภาพสื่อมวลชน และ Miss B' Me สาวสวยบุคลิกภาพดี รับเงินรางวัลกว่า 350,000 บาท หลังจากนั้น จึงได้เซ็นสัญญาเป็นนักแสดงสังกัดช่อง 7 เอชดี โดยมีผลงานละครเรื่องแรกในปีถัดมา  ในละครเรื่อง "มธุรสโลกันตร์" ในฐานะนักแสดงรับเชิญรับบทเป็น "สารภี" ก่อนที่ในปี พ.ศ. 2564 เธอจะได้มีผลงานละครเรื่อง "ฟ้าหินดินทราย" โดยรับเป็น "ฟ้าใส" นางเอกของเรื่องคู่กับธนากร ศรีบรรจง นอกจากนี้ในปี พ.ศ. 2562 เขายังมีผลงานการแสดงมิวสิควีดีโอเพลง "สอนใคร" ของศิลปินอารักษ์ อมรศุภศิริ อีกด้วย
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| ปี | เรื่อง | บทบาท |
| --- | --- | --- |
| 2561 | กองพันรักลั่นฟ้า | เกลลี่ (รับเชิญ) |
| 2562 | มธุรสโลกันตร์ | สารภี |
| 2564 | ฟ้า หิน ดิน ทราย | ฟ้าใส / ฟ้า |
| 2565 | อุ้มรักปาฏิหาริย์ | ภัคธิดา โสภณเมธากุล (ภัค) |
| 2566 | ลมพัดผ่านดาว | เพชร |
| 2567 | รักร้ายสายลับ | ทอฝัน |
| 2567 | กุหลาบเล่นไฟ | พรพิมล บุญนาแทน (พอลล่า) |
| 2567 | พรหมพยศ | น้ำอบ |
ผลงาน > มิวสิกวิดีโอ

| ปี | เพลง | ศิลปิน |
| --- | --- | --- |
| 2562 | "สอนใคร" | อารักษ์ อมรศุภศิริ |
| 2566 | "อย่าละคร" | ธัชพล จุลเกษม |
จันจิรา จันทร์พิทักษ์ชัย

| จันจิรา จันทร์พิทักษ์ชัย |
| --- | --- |
เกิด: 29 มีนาคม พ.ศ. 2534 (33 ปี) กรุงเทพมหานคร ประเทศไทย
ศิษย์เก่า: มหาวิทยาลัยกรุงเทพ
คู่รัก: มาริโอ้ เมาเร่อ
อาชีพ:  นักร้อง  นักแสดง 
ปีที่แสดง: พ.ศ. 2549–ปัจจุบัน
สังกัด: บรอดคาซท์ ไทย เทเลวิชั่น ช่อง 3 (2564–ปัจจุบัน)
อาชีพทางดนตรี
แนวเพลง: ทีป็อป
เครื่องดนตรี: เสียงร้อง
ช่วงปี: พ.ศ. 2556–2559
ค่ายเพลง: Do A Dot (2556–2559)​
อดีตสมาชิก: GAIA
 นักดนตรี
จันจิรา จันทร์พิทักษ์ชัย (เกิด 29 มีนาคม พ.ศ. 2534) ชื่อเล่น จันจิ เป็นนักร้องและนักแสดงชาวไทยเชื้อสายจีน​-ฟิลิปปินส์​ สังกัดบรอดคาซท์ ไทย เทเลวิชั่นเเละสถานีวิทยุโทรทัศน์ไทยทีวีสีช่อง 3
ประวัติ

จันจิรา จันทร์พิทักษ์ชัย มีชื่อเล่นว่า จันจิ เกิดเมื่อวันที่ 29 มีนาคม 2534 เป็นลูกคนกลางในบรรดาพี่น้อง 3 คนซึ่งเป็นผู้หญิงทั้งหมดโดยเธอมีพี่สาวพ่อแม่เดียวกัน 1 คนชื่อ จันทรา และมีน้องสาวต่างพ่ออีก 1 คนชื่อ เจนนี่ พ่อเป็นชาวไทยเชื้อสายจีน ส่วนแม่เป็นคนฟิลิปปินส์ จบการศึกษาระดับมัธยมศึกษาจากโรงเรียนวัฒนาวิทยาลัย และระดับปริญญาตรีจากคณะนิเทศศาสตร์ มหาวิทยาลัยกรุงเทพ
เข้าสู่วงการ

จันจิราเข้าสู่วงการจากการไปเข้าคอร์สเรียนเต้นของเปรมจิตต์ อำนรรฆมณี หรือ ครูอู๋ แล้วได้รับการชักชวนให้ไปลองออดิชันจนได้ร่วมเต้นเป็นแดนเซอร์ในเพลง ฉันทนาที่รัก ของธงไชย แมคอินไตย์ ในอัลบั้ม Bird เปิดฟลอร์ ลูกทุ่ง เมื่อปี 2549 โดยอยู่ในกลุ่มที่สวมหัวสีเหลือง จากนั้นจึงมีผลงานเรื่อย ๆ ทั้งงานแดนเซอร์อาทิเพลง คืนนี้อยากได้กี่ครั้ง ของชิน ชินวุฒ และ ณ บัดนาว ของบี้ สุกฤษฎิ์ รวมถึงงานโฆษณาซึ่งชิ้นที่โดดเด่นของเธอคือโฆษณา Choco Pie ชุด Choc Choc Choco Pie ต่อมาเธอได้ร่วมเป็น 1 ในแดนเซอร์บนเวทีคอนเสิร์ตแบบเบิร์ดเบิร์ดโชว์ ครั้งที่ 10 ที่มีชื่อว่าวันของเรายังอยู่ เมื่อช่วงเดือนพฤศจิกายนถึงธันวาคม 2555 จากนั้นในช่วงปี 2556 เธอได้ร่วมออดิชันจนได้เป็น 1 ในสมาชิกวงเกิร์ลกรุ๊ปไกอา
ในปี 2558 เธอมีผลงานภาพยนตร์เรื่องแรกคือเรื่อง แคท อ่ะ แว้บ! #แบบว่ารักอ่ะ ในปีเดียวกันเธอยังได้แสดงนำในซิทคอมระเบิดเถิดเทิงสิงโตทอง โดยรับบทเป็น อาเหมย ต่อมาในปี 2559 จันจิรามีผลงานภาพยนตร์และละครถึง 2 เรื่องคือละครเรื่อง หน้ากากนางเอก โดยรับบทเป็น เขมปัญฑา หรือ เขม นับเป็นละครเรื่องแรกของจันจิรา ตามด้วยภาพยนตร์เรื่องอาม่า โดยรับบทเป็น หยก ซึ่งภาพยนตร์เรื่องนี้เป็นภาพยนตร์เรื่องแรกในชีวิตของเธอแต่เป็นภาพยนตร์เรื่องที่ 2 ที่ได้ออกฉาย จากนั้นจึงมีผลงานออกมาเรื่อยมา
ผลงานการแสดง

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี | เรื่อง | บทบาท |
| --- | --- | --- |
| 2561 | มีเพียงรัก | ฟ้าฟ้า (รับเชิญ) |
| 2563 | ฟ้าฝากรัก | ดาลัด |
| 2564 | แม่ครัวคนใหม่ | เพื่อนของริกา (รับเชิญ) |
| 2564 | พฤษภา-ธันวา รักแท้แค่เกิดก่อน | กีกี้ |
| 2565 | มักกะลีที่รัก | นลิน |
| 2565 | สายลับลิปกลอส | รัศมี |
| 2566 | มาตาลดา | เดือนแรม (เดือน) |
| 2566 | กรงดอกสร้อย | ภัคสุภา |
| 2566 | เจ้าสาวบ้านไร่​ | ลดา |
| 2567 | ดวงใจเทวพรหม ตอน ดุจอัปสร​ | ลูกศร |
| 2567 | หนึ่งในร้อย | สอางค์ |
| 2567 | Mate the series | อรินทร์ |
| 2568 | ยัยปลาไหลกับนายไฮโซ |  |
ผลงานการแสดง > แฟนมี​ตติ้ง​

ดวงใจเทวพรหม Sports Day รู้แพ้ รู้ชนะ รู้ใจคุณ
ผลงานเพลง > GAIA

สังกัด Do A Dot
| ปี | เพลง |
| --- | --- |
2556: "AUDITION(เลือกได้)"
2557: "Love Potion"
2558: "รักเธอแต่เธอไม่รู้"
2559: "LOVE ME PLEASE"
↑  ​รักเธอแต่เธอไม่รู้ เป็นเพลงประกอบซิทคอมเรื่อง ระเบิดเถิดเทิงสิงโตทอง​
ผลงานเพลง > คอนเสิร์ต​

GAIA Live in Siam Street Fest 2014
GAIA @ Chang Chonburi Investation 2014
GAIA on Stage Songkran Festival 2016
GAIA T-POP CONCERT FEST
แอมะซอน (บริษัท)

แอมะซอน.คอม (Amazon.com - แนสแด็ก: AMZN
) เป็นเว็บไซต์ในลักษณะอีคอมเมิร์ซ โดยมีสำนักงานใหญ่ตั้งอยู่ที่เมืองซีแอตเทิล ในรัฐวอชิงตัน สหรัฐอเมริกา แอมะซอนเป็นเว็บไซต์ขายของออนไลน์ที่ใหญ่ที่สุดในสหรัฐอเมริกา โดยมีขนาดใหญ่กว่าอันดับ 2 ซึ่งคือ สเตเปิลส์ ประมาณสามเท่าตัว
เจฟฟ์ เบซอสก่อตั้งแอมะซอนในปี พ.ศ. 2537 และเริ่มเปิดให้บริการออนไลน์ในปี พ.ศ. 2538 โดยเริ่มต้นจากการขายหนังสือออนไลน์ และขยายกิจการทั้งในด้าน วีเอสเอช ดีวีดี ซีดีเพลง ซอฟต์แวร์คอมพิวเตอร์ วิดีโอเกม เสื้อผ้า เฟอร์นิเจอร์ อาหาร ฯลฯ เว็บไซต์แอมะซอนเองยังมีเว็บไซต์ย่อยแยกออกมาสำหรับขายของในประเทศอื่นนอกเหนือจากสหรัฐอเมริกา ได้แก่ แคนาดา สหราชอาณาจักร เยอรมนี ฝรั่งเศส จีน และ ญี่ปุ่น 
ซึ่งนอกจากนี้ ประเทศนอกเหนือจากนี้ยังสามารถซื้อของผ่านแอมะซอน โดยการส่งสินค้าข้ามประเทศได้
สินค้าและบริการ

Amazon Fresh
Amazon Prime
Alexa
Appstore
Amazon Drive
Echo
แอมะซอนคินเดิล
Fire tablets
Fire TV
Video
Kindle Store
Music
Music Unlimited
Amazon Digital Software & Video Games
Amazon Studios
AmazonWireless
Amazon Academy
แหล่งข้อมูลอื่น

เว็บไซต์แอมะซอน
สหราชอาณาจักร แอมะซอน
ประเทศเยอรมนี แอมะซอน
ประเทศออสเตรีย แอมะซอน
ประเทศฝรั่งเศส แอมะซอน
บทความ แอมะซอน
| ด ค กบริษัททางด้านเทคโนโลยีสารสนเทศขนาดใหญ่ |
| --- | --- |
อินเทอร์เน็ต:  กูเกิล  เฟซบุ๊ก  เทนเซ็นต์  ทวิตเตอร์  ยาฮู  ไป่ตู้  ยานเดกซ์  แอมะซอน.คอม  อีเบย์  IAC  NHN  NetEase  Rakuten 
ประมวลภาพดิจิทัล:  แคนนอน  นิคอน  โกดัก  เอปสัน  โคนิกา มินอลตา  เคียวเซร่า  เล็กซ์มาร์ก  ริโก  ชาร์ป คอร์ปอเรชั่น  แทมรอน  ซิกมา คอร์ปอเรชัน 
อุปกรณ์มือถือ:  แอปเปิล  ซัมซุง  ไมโครซอฟท์ โมบาย  โนเกีย  เอชทีซี  โซนี่  กูเกิล  หัวเว่ย  แบล็กเบอรี  แอลจี อีเลคทรอนิคส์  เอเซอร์  เลอโนโว (โมโตโรลาโมบิลิตี)  แอมะซอน.คอม  เอซุส  พานาโซนิค  ทรู  แซดทีอี  เหม่ยซู  เสียวหมี่  ไฮเซนส์  ทีซีแอลคอร์ปอเรชัน  ลาวา  ออปโป้  เรียลมี  อินฟินิกซ์  เทคโน  นอตติง  ไอเทล 
OEMs:  ฟ็อกซ์คอนน์  Celestica  Compal Electronics  เฟลกซ์  Jabil  Quanta  Sanmina-SCI  TPV Technology  Wistron 
เซมิคอนดักเตอร์:  อินวิเดีย  พานาโซนิค  Advanced Micro Devices  Broadcom  เอ็นเอ็กซ์พีเซมิคอนดักเตอร์  ฟูจิตสึ  แอลจี อีเลคทรอนิคส์  อินฟิเนียนเทคโนโลยีส์  Marvell Technology Group  มีเดียเทค  Micron Technology  เอ็นเอ็กซ์พี เซมิคอนดักเตอร์  ควอลคอมม์  เรเนซาส อิเล็คทรอนิคส์  ซัมซุง  เอสเค ไฮนิกซ์  โซนี่  STMicroelectronics  Texas Instruments  โตชิบา  ซิงหัวยูนิกรุ๊ป (ยูนิซอค)  VIA Technologies 
ฮาร์ดแวร์:  อินเทล  เอเอ็มดี  กิกะไบต์เทคโนโลยี  เอซุส  ASRock Inc.  Biostar 
ซอฟต์แวร์:  อะโดบีซิสเต็มส์  แมคโอเอส  ไมโครซอฟท์  กูเกิล  แอนดรอยด์  เอชพี  ไอบีเอ็ม  ออราเคิล  เอสเอพี เอจี  CA  Symantec  วีเอ็มแวร์ 
แอนตี้ไวรัส:  Symantec  แคสเปอร์สกี 
พีซี และเซิร์ฟเวอร์:  เอเซอร์  เอซุส  เอชพี  เดลล์  เลอโนโว  ฟูจิตสึ  ซัมซุง  แอลจี อีเลคทรอนิคส์  ไดนาบุ๊ก  หัวเว่ย  เสียวหมี่  ไมโครสตาร์ อินเตอร์เนชั่นแนล เฉพาะเซิร์ฟเวอร์ ไอบีเอ็ม  ออราเคิล 
เมนเฟรม:  ฟูจิตสึ  ไอบีเอ็ม 
ดาต้าสโตเรจ:  อีเอ็มซี  ซีเกต  เวสเทิร์น ดิจิตอล  ฮิตาชิ  เอชพี  ซัมซุง  เดลล์  ออราเคิล  เมลโค่  NetApp 
อุปกรณ์เน็ตเวิร์ก:  ซิสโก้  อวาย่า  ฟอร์ติเน็ต  จูนิเปอร์  หัวเว่ย  ต้าถัง เทเลคอม  ฟูจิตสึ  เอชพี  Alcatel-Lucent  อิริคสัน  มิตซูบิชิ อีเล็คทริค  Motorola Solutions  เอ็นอีซี  Nokia Solutions and Networks  ซัมซุง  แซดทีอี 
โทรคมนาคม  และผู้ให้บริการอินเทอร์เน็ต:  América Móvil  เอทีแอนด์ที  เบลล์แคนาดา  บีทีกรุ๊ป  Bharti Airtel  CenturyLink  ไชน่า โมบายล์  ไชน่า เทเลคอม  ไชน่า ยูนิคอม  Comcast  Deutsche Telekom  Hutchison  เคดีดีไอ  เคพีเอ็น  เคที คอร์ปอเรชั่น  MTS  เอ็นทีที  เอ็นทีที โดโคโม  ออเรนจ์  Rogers  สิงเทล  เอสเค เทเลคอม  ซอฟต์แบงก์  สวิสคอม  เทเลนอร์  ทรู  เทเลคอม อิตาเลีย  Telefónica  TeliaSonera  เวอไรซอนไวร์เลสส์  VimpelCom  Vivendi  โวดาโฟน 
รายชื่อบริษัทขนาดใหญ่ที่เกี่ยวข้องทางด้านเทคโนโลยีสารสนเทศ
ศตวรรษ เศรษฐกร

| ศตวรรษ เศรษฐกร |
| --- | --- |
เกิด: 26 เมษายน พ.ศ. 2525 (42 ปี) ศตวรรษ เศรษฐกร อำเภอเมืองกาญจนบุรี จังหวัดกาญจนบุรี ประเทศไทย
คู่สมรส: เอริน ไซย์ (2556–2559) แพรวไพลิน บูชานันท์ (2565–ปัจจุบัน)
อาชีพ: นักร้อง นักแสดง
ปีที่แสดง: พ.ศ. 2541–ปัจจุบัน
สังกัด: จีเอ็มเอ็ม แกรมมี่
ศตวรรษ เศรษฐกร (จีน: 唐宸禹; พินอิน: Táng Chényǔ) ชื่อเล่น เต๊ะ เป็นนักร้องและนักแสดงชาวไทย ที่มีผลงานเป็นที่รู้จักทั้งในประเทศไทยและไต้หวัน และได้รับเชิญร่วมร้องเพลงงาน “GONG FU AO YUN” ที่ใช้ในพิธีเปิดการแข่งขันกีฬาโอลิมปิก 2008 ที่ปักกิ่ง ประเทศจีน เคยเป็นอดีตสมาชิกศิลปินกลุ่ม ทีน 8 เกรดเอ และศิลปินเดี่ยวสังกัดค่ายเพลงแกรมมี่ และออกอัลบั้มคู่กับศิลปินไต้หวัน
ประวัติ

ศตวรรษเกิดเมื่อวันที่ 26 เมษายน พ.ศ. 2525 ที่ตำบลท่ามะขาม อำเภอเมือง จังหวัดกาญจนบุรี บิดาชื่อ พงษ์พริ้ง มารดาชื่อ พรภัคกุล เศรษฐกร (ชื่อเดิม: พรศรี) เรียนชั้นมัธยมศึกษาตอนต้นที่โรงเรียนวิสุทธรังษี จังหวัดกาญจนบุรี มาเรียนต่อมัธยมศึกษาตอนปลายที่โรงเรียนเศรษฐบุตรบำเพ็ญ กรุงเทพมหานคร ปริญญาตรี คณะศิลปกรรมศาสตร์ มหาวิทยาลัยศรีนครินทรวิโรฒ เอกกำกับการแสดงและการแสดง
ศตวรรษสมรสอย่างเงียบ ๆ กับเอริน ไซย์ สตรีลูกครึ่งญี่ปุ่น เมื่อวันที่ 19 พฤษภาคม พ.ศ. 2556 ที่ประเทศญี่ปุ่น แต่ต่อมาได้หย่าร้างกัน ปัจจุบันสมรสกับ น.ส.แพรวไพลิน บูชานันท์ พนักงานต้อนรับบนเครื่องบินสายการบินไทยสมายล์
งานบันเทิง

เต๊ะ มาเป็นนักร้องสังกัดค่ายกรีนบีน ในเครือ จีเอ็มเอ็ม แกรมมี่  และได้ออกอัลบั้มแรกในนามวง "ทีนเอจเกรดเอ" และออกอัลบั้มเดี่ยวชื่อ "ที-สปีด" (T-Speed)  ปี พ.ศ. 2541  เต๊ะ ไปออกอัลบั้มเพลงภาษาจีนที่ ไต้หวัน ในสังกัด จีเอ็มเอ็ม ไต้หวัน อัลบั้มชุดแรกออกคู่กับ วีวี่ ในชื่อชุด Gift
ละครโทรทัศน์และภาพยนตร์ โด่งดังมากในละครโทรทัศน์ชุด เดชเซียวฮื่อยี้ ภาค 2 คู่กับหลินจื้ออิง
ชีวิตส่วนตัว > การเมือง

เมื่อเดือนมีนาคม พ.ศ. 2557 เต๊ะ ศตวรรษ พร้อมด้วยเพื่อนทั้ง 4 คน ถอดเสื้อเปลือยกายท่อนบน แล้วเขียนที่ลำตัวว่า "เสื้อเกราะ" พร้อมถือป้ายผ้าหน่วยปฐมพยาบาล ถือเป็นการกระทำเชิงสัญลักษณ์ประท้วงต่อการกระทำของเจ้าหน้าที่ตำรวจสถานีทองหล่อ ที่เข้าจับกุมแพทย์อาสาประจำเวที กปปส. พร้อมแจ้งข้อหามีเครื่องยุทธภัณฑ์ (เสื้อเกราะกันกระสุน) ไว้ในครอบครองโดยไม่ได้รับอนุญาต
16 กุมภาพันธ์ พ.ศ. 2558 ศตวรรษ สมาชิกกลุ่มเครือข่ายประชาชนปฏิรูปพลังงานไทย ได้เข้ายื่นหนังสือต่อ พลเอก ประยุทธ์ จันทร์โอชา นายกรัฐมนตรี ผ่าน พล.อ.สกล ชื่นตระกูล ที่ปรึกษานายกรัฐมนตรี โดยเรียกร้องให้ยกเลิกการให้สัมปทานปิโตรเลียมครั้งที่ 21 ทั้งนี้ ให้มีการสำรวจพื้นที่ได้ แต่ห้ามผลิตพลังงานภายใน 1 ปี ซึ่งระหว่างนั้นขอให้มีการแก้ไขกฎหมายที่เกี่ยวข้องโดยให้ประชาชนมีส่วนร่วม เช่น พ.ร.บ.ปิโตรเลียม เพราะอาจทำให้สัมปทานอาจจะทำให้ประเทศไทยเสียเปรียบ และผลประโยชน์ตกเป็นอยู่ของคนบางกลุ่ม
ชีวิตส่วนตัว > ศาสนา

ศตวรรษเคยให้สัมภาษณ์กับนิตยสาร ธรรมลีลา เมื่อ พ.ศ. 2551 ว่าตนเคร่งครัดในศาสนาพุทธ โดยร่วมปฏิบัติศาสนกิจร่วมกับมารดาอยู่เสมอ รวมทั้งเป็นอาสาสมัครกู้ภัยของมูลนิธิธรรมรัศมีมณีรัตน์ เพื่อช่วยเหลือผู้อื่น ต่อมา พ.ศ. 2563 เขาเปลี่ยนไปนับถือศาสนาคริสต์นิกายโปรเตสแตนต์
ผลงาน > งานเพลง

| ชื่ออัลบั้ม | วางแผง/สังกัด | รายชื่อเพลง |
| --- | --- | --- |
| Teen 8 Grade A | 15 มกราคม พ.ศ. 2541 กรีนบีนส์ ในเครือบริษัท จีเอ็มเอ็มแกรมมี่ |  ไปด้วยคน  ของใคร  เพื่อนเท่านั้น  ผมพร้อมแล้วครับ  กวน  ใครไม่รู้นะ  ฝากไว้ได้ไหม  ฮึ่ม (เกรงใจ)  ถึงเธอ  ขอบคุณ (เป็นเพราะเธอ) |
| T-Speed | 30 กันยายน พ.ศ. 2541 กรีนบีนส์ ในเครือบริษัท จีเอ็มเอ็มแกรมมี่ |  SPEED  อิจฉา  ไม่มีใครแทนที่เธอ  ไม่มีสิทธิ์  รักคนเนียะ  ฉันกับวันเหงา ๆ  ฉันคิดไปเอง  ตบมือข้างเดียว  ส่วนเกิน  ได้ไหม  ชาร์จ  ไม่มีใครแทนที่เธอ (MINUS ONE) |
| เหอเจียเหวิน & Tae Gift (礼物) ผลงานเพลงในประเทศไต้หวัน  ของ "เต๊ะ ศตวรรษ" โดยออกคู่กับ "เหอเจียเหวิน" | 14 มกราคม พ.ศ. 2542  จีเอ็มเอ็มแกรมมี่ (เป็นผู้จัดจำหน่ายในประเทศไทย) |  礼物 (修改) หลี่อู้ แปลว่า ของขวัญ  哇哈哈 ว่ะฮาฮา (เสียงหัวเราะ)  画妆 ฮว่าจวง (เมคอัพ หรือ แต่งตัว)  Loving U  动心 ต้งซิน(หวั่นไหว)  万人迷 วั่นเหยินหมี (คนเจ้าเสน่ห์)  失恋告白 (R&B版) ซือเลี่ยนเก้าไป๋ (คำแถลงการณ์ของคนอกหัก)  甜甜圈 (เหวียน ๆ เชวียน) โดนัท  雨停了(หวี่ถิงเลอ) ฝนหยุดแล้ว  年轻真好 (เหนียนชิงเจินเฮ่า) วัยหนุ่มสาวดีจริง ๆ  咿呀呀呀 อียายายา (อุแว้ อุแว้) |
ผลงาน > ภาพยนตร์

วัยระเริง (2541)
Bie Ai Mo Sheng Ren (2543)
Dragon Love (2544)
The Story of Freeman (2544)
The Little Fairy (2548)
Go! Go! G-Boys (2549)
ตายโหง (พ.ศ. 2553) ตอนคุกกองปราบ รับบทเป็นก้อง
ผลงาน > ละครโทรทัศน์ในไทย

| ปี พ> ศ. | เรื่อง | รับบทเป็น | ออกอากาศ |
| --- | --- | --- | --- |
| 2541 | รักทีนเอจต้องเกรดเอ | เต๊ะ | ช่อง 5 |
| 2541 | ยุ่งนักรักซะเลย | กิ้ง | ช่อง 3 |
| 2541 | ลุ้นรักทะลุมิติ | นนท์ | ช่อง 5 |
| 2542 | เจนนี่ นางสาวจำเป็นฮ่ะ | เจนขวัญ ภักดีวาทิน (เจน/เจนนี่) | ช่อง 3 |
| 2547 | มังกรเดียวดาย | อาเล้ง | ช่อง 5 |
| 2548 | คุณชายจำแลง | จักรพรรด / ปัน | ช่อง 5 |
| 2554 | สามสาวเจ้าเสน่ห์ | หลินเฟยหลง | ช่อง 9 |
| 2563 | ขอเกิดใหม่ใกล้ ๆ เธอ  | ทัพกล้า | one31 |
| 2566 | ดวงใจจอมกระบี่ | หลงซงเซียว (อาแปะหลง) | one31 |
ผลงาน > ละครโทรทัศน์ประเทศจีน

เดชเซียวฮื่อยี้ ภาค 2
ยุ่งนักรักซะเลย
แอบรักเธอสุดหัวใจ
อภินิหารดาบมังกรสะท้านพิภพ (2554)
ไซอิ๋วท่องพิภพสยบมาร ปีพุทธศักราช 2554 (Journey to the West 2011 TV series)ในบทบาทพระอวโลกิเตศวรโพธิสัตว์
แหล่งข้อมูลอื่น

เว็บไซต์สำหรับแฟนคลับเต๊ะ ศตวรรษ เศรษฐกร เก็บถาวร 2007-11-05 ที่ เวย์แบ็กแมชชีน
รายชื่อตอนในเบ็นเท็น: พลังเอเลี่ยน

รายชื่อตอนในการ์ตูนทีวีแอนิเมชันของประเทศสหรัฐอเมริกาเรื่องเบ็นเท็น: พลังเอเลี่ยน BEN10: Alien Force
ดูเพิ่ม

รายชื่อตอนในเบ็นเท็น <Ben 10 ภาคแรก>
แหล่งข้อมูลอื่น

เว็บไซต์อย่างเป็นทางการของเบ็นเท็น: พลังเอเลี่ยน เก็บถาวร 2008-03-28 ที่ เวย์แบ็กแมชชีน (อังกฤษ)
เพื่อนต้องห้าม

| เพื่อนต้องห้าม |
| --- | --- |
ประเภท: บอยส์เลิฟ ดรามา
บทโดย: ภาณุวัฒน์ อินทวัฒน์   ทิชากร ภูเขาทอง   กิตติศักดิ์ คงคา
กำกับโดย: ภิญญา จู่คำศรี   ทิชากร ภูเขาทอง
แสดงนำ: คณพันธ์ ปุ้ยตระกูล ธนวัฒน์ รัตนกิจไพศาล จิรัชพงศ์ ศรีแสง กษิดิ์เดช ปลูกผล ตรัย นิ่มทวัฒน์ ภาคิน คุณาอนุวิทย์ ภาสิดี เพชรสุธี
ดนตรีแก่นเรื่องเปิด: เอาเลยมั้ย (Let’s Try) (บรรเลง)
ดนตรีแก่นเรื่องปิด: รัก…แล้วได้อะไร (So What?)
ประเทศแหล่งกำเนิด: ไทย
ภาษาต้นฉบับ: ไทย
จำนวนฤดูกาล: 1
จำนวนตอน: 12
การผลิต
ผู้อำนวยการผลิต: นพณัช ชัยวิมล สถาพร พานิชรักษาพงศ์ ดารภา เชยสงวน
ความยาวตอน: 50 - 80 นาที
บริษัทผู้ผลิต: จีเอ็มเอ็มทีวี จีดีเอช จอกว้างฟิล์ม
ออกอากาศ
เครือข่าย: จีเอ็มเอ็มทีวี วันดี
ออกอากาศ: 12 สิงหาคม 2566 (2023-08-12) – 28 ตุลาคม 2566 (2023-10-28)
เพื่อนต้องห้าม (อังกฤษ: Only Friends) เป็นละครชุดที่ออกอากาศในปี พ.ศ. 2566 นำแสดงโดย คณพันธ์ ปุ้ยตระกูล ธนวัฒน์ รัตนกิจไพศาล จิรัชพงศ์ ศรีแสง กษิดิ์เดช ปลูกผล ตรัย นิ่มทวัฒน์ ภาคิน คุณาอนุวิทย์ และภาสิดี เพชรสุธี
ละครชุดนี้กำกับโดย ภิญญา จู่คำศรี และ ทิชากร ภูเขาทอง ผลิตโดย จีเอ็มเอ็มทีวี ละครชุดนี้เป็นหนึ่งใน 19 ละครที่จีเอ็มเอ็มทีวีเปิดตัวในงาน "GMMTV 2023 : DIVERSELY YOURS" ในวันที่ 23 พฤศจิกายน 2565  ละครชุดนี้เริ่มออกอากาศเมื่อวันที่ 12 สิงหาคม 2566 และออกอากาศตอนสุดท้ายในวันที่ 28 ตุลาคม 2566 โดยมีการออกอากาศบนแพลตฟอร์มออนไลน์ได้ทางวันดี
เรื่องย่อ

เมื่อแอลกอฮอล์ นิโคติน ฟีโรโมน แสงสี และเสียงเพลง เป็นตัวนำพาให้พวกเขา แซน (เฟิร์ส คณพันธ์), เรย์ (ข้าวตัง ธนวัฒน์), ท็อป (ฟอส จิรัชพงศ์), มิว (บุ๊ค กษิดิ์เดช), บอสตัน (นีโอ ตรัย), นิค (มาร์ค ภาคิน) ได้เจอกับความสัมพันธ์ที่มีทั้งความรัก ความร้อนแรง และความลับ ที่กำลังจะกลายเป็นจุดแตกหักของคำว่าเพื่อน และสุดท้ายมาลุ้นว่าความสัมพันธ์ เพื่อน ที่ข้ามเส้นจนกลายเป็น เพื่อนต้องห้าม จะลงเอยอย่างไร
นักแสดง > นักแสดงหลัก

คณพันธ์ ปุ้ยตระกูล (เฟิร์ส) รับบท แซน
ธนวัฒน์ รัตนกิจไพศาล (ข้าวตัง) รับบท เรย์
จิรัชพงศ์ ศรีแสง (ฟอส) รับบท ท็อป
กษิดิ์เดช ปลูกผล (บุ๊ค) รับบท มิว
ตรัย นิ่มทวัฒน์ (นีโอ) รับบท บอสตัน
ภาคิน คุณาอนุวิทย์ (มาร์ค) รับบท นิค
ภาสิดี เพชรสุธี (ลูกจัน) รับบท น้ำเชื่อม
นักแสดง > นักแสดงสมทบ

พิชชาภรณ์ เกิดพันธุ์ (นนนี่) รับบท เอพริว
กีรติ พวงมาลี (ไตเติ้ล) รับบท อะตอม
วัชระ สุขชุม (เจนนี่) รับบท โย
ธีรเดช วิถีพาณิชย์ (ธี) รับบท ปลั๊ก
นักแสดง > นักแสดงรับเชิญ

สัตบุตร แลดิกี (เดรก) รับบท แก็ป
พรหมพิริยะ ทองพุทธรักษ์ (ปาแปง) รับบท แดน
สายฟ้า ตันธนา (ฟ้า) รับบท พ่อเรย์
พิชญ์ศุภี พลอยนิลเพชร (เต้) รับบท แม่มิว
วรัญญา แววสวัสดิ์ (บุ๊ค) รับบท แม่มิว
คานธี วสุวิชย์กิต รับบท เกียรติศักดิ์ เกียรติกังวาล (พ่อบอสตัน)
กาญจน์คณึง เนตรศรีทอง ดำรงค์สกุล (มีน) รับบท ทราย (แม่แซน)
ธนวัฒน์ สิงห์เหนี่ยว (แม็กซ์) รับบท พ่อแซน
ISO 3166-2:TH

ISO 3166-2:TH เป็นรายการรหัสสำหรับประเทศไทย ในมาตรฐาน ISO 3166-2 ซึ่งเป็นส่วนหนึ่งของมาตรฐาน ISO 3166 เผยแพร่โดยองค์การระหว่างประเทศว่าด้วยการมาตรฐาน (ISO) ซึ่งได้กำหนดรหัสสำหรับชื่อของเขตการปกครองระดับท้องถิ่น (เช่น จังหวัด หรือ รัฐ) และกำหนดรหัสสำหรับทั้งประเทศด้วย ISO 3166-1
ในปัจจุบันสำหรับประเทศไทย ISO 3166-2 มีความหมายถึง 1 เขตปกครองพิเศษ 1 เมืองพิเศษ และ 76 จังหวัด โดยเขตปกครองพิเศษกรุงเทพมหานครเป็นเมืองหลวงของประเทศมีสถานะพิเศษเทียบเท่าจังหวัด และเมืองพัทยาเป็นนครบริหารตนเอง  ในจังหวัดชลบุรี
รหัสแต่ละตัวจะแบ่งเป็นสองส่วน ซึ่งคั่นด้วยยัติภังค์ (-) ส่วนแรกคือ TH ซึ่งเป็นรหัสประเทศตามมาตรฐาน ISO 3166-1 แบบสองอักขระของประเทศไทย และส่วนที่สองเป็นตัวเลข เว้นแต่เมืองพัทยาที่ใช้ตัวอักษร
1 สำหรับภาคกลาง
2 สำหรับภาคตะวันออก
3 สำหรับภาคตะวันออกเฉียงเหนือตอนล่าง
4 สำหรับภาคตะวันออกเฉียงเหนือตอนบน
5 สำหรับภาคเหนือตอนบน
6 สำหรับภาคเหนือตอนล่าง
7 สำหรับภาคตะวันตก
8 สำหรับภาคใต้ตอนบน
9 สำหรับภาคใต้ตอนล่าง
S สำหรับเมืองพัทยา
ISO 3166-2:TH นั้นเป็นไปตามมาตรฐาน มอก. 1099 ของประเทศไทย ซึ่งใช้รหัสที่ถูกกำหนดโดยกระทรวงมหาดไทย
รหัสในปัจจุบัน

| รหัส | ชื่อเขตปกครอง | ประเภทเขตการปกครอง |
| --- | --- | --- |
| TH-10 |  กรุงเทพมหานคร | เขตปกครองพิเศษ |
| TH-11 |  สมุทรปราการ | จังหวัด |
| TH-12 |  นนทบุรี | จังหวัด |
| TH-13 |  ปทุมธานี | จังหวัด |
| TH-14 |  พระนครศรีอยุธยา | จังหวัด |
| TH-15 |  อ่างทอง | จังหวัด |
| TH-16 |  ลพบุรี | จังหวัด |
| TH-17 |  สิงห์บุรี | จังหวัด |
| TH-18 |  ชัยนาท | จังหวัด |
| TH-19 |  สระบุรี | จังหวัด |
| TH-20 |  ชลบุรี | จังหวัด |
| TH-21 |  ระยอง | จังหวัด |
| TH-22 |  จันทบุรี | จังหวัด |
| TH-23 |  ตราด | จังหวัด |
| TH-24 |  ฉะเชิงเทรา | จังหวัด |
| TH-25 |  ปราจีนบุรี | จังหวัด |
| TH-26 |  นครนายก | จังหวัด |
| TH-27 |  สระแก้ว | จังหวัด |
| TH-30 |  นครราชสีมา | จังหวัด |
| TH-31 |  บุรีรัมย์ | จังหวัด |
| TH-32 |  สุรินทร์ | จังหวัด |
| TH-33 |  ศรีสะเกษ | จังหวัด |
| TH-34 |  อุบลราชธานี | จังหวัด |
| TH-35 |  ยโสธร | จังหวัด |
| TH-36 |  ชัยภูมิ | จังหวัด |
| TH-37 |  อำนาจเจริญ | จังหวัด |
| TH-38 |  บึงกาฬ | จังหวัด |
| TH-39 |  หนองบัวลำภู | จังหวัด |
| TH-40 |  ขอนแก่น | จังหวัด |
| TH-41 |  อุดรธานี | จังหวัด |
| TH-42 |  เลย | จังหวัด |
| TH-43 |  หนองคาย | จังหวัด |
| TH-44 |  มหาสารคาม | จังหวัด |
| TH-45 |  ร้อยเอ็ด | จังหวัด |
| TH-46 |  กาฬสินธุ์ | จังหวัด |
| TH-47 |  สกลนคร | จังหวัด |
| TH-48 |  นครพนม | จังหวัด |
| TH-49 |  มุกดาหาร | จังหวัด |
| TH-50 |  เชียงใหม่ | จังหวัด |
| TH-51 |  ลำพูน | จังหวัด |
| TH-52 |  ลำปาง | จังหวัด |
| TH-53 |  อุตรดิตถ์ | จังหวัด |
| TH-54 |  แพร่ | จังหวัด |
| TH-55 |  น่าน | จังหวัด |
| TH-56 |  พะเยา | จังหวัด |
| TH-57 | เชียงราย | จังหวัด |
| TH-58 |  แม่ฮ่องสอน | จังหวัด |
| TH-60 |  นครสวรรค์ | จังหวัด |
| TH-61 |  อุทัยธานี | จังหวัด |
| TH-62 |  กำแพงเพชร | จังหวัด |
| TH-63 |  ตาก | จังหวัด |
| TH-64 |  สุโขทัย | จังหวัด |
| TH-65 |  พิษณุโลก | จังหวัด |
| TH-66 |  พิจิตร | จังหวัด |
| TH-67 |  เพชรบูรณ์ | จังหวัด |
| TH-70 |  ราชบุรี | จังหวัด |
| TH-71 |  กาญจนบุรี | จังหวัด |
| TH-72 |  สุพรรณบุรี | จังหวัด |
| TH-73 |  นครปฐม | จังหวัด |
| TH-74 |  สมุทรสาคร | จังหวัด |
| TH-75 |  สมุทรสงคราม | จังหวัด |
| TH-76 |  เพชรบุรี | จังหวัด |
| TH-77 |  ประจวบคีรีขันธ์ | จังหวัด |
| TH-80 |  นครศรีธรรมราช | จังหวัด |
| TH-81 |  กระบี่ | จังหวัด |
| TH-82 |  พังงา | จังหวัด |
| TH-83 |  ภูเก็ต | จังหวัด |
| TH-84 |  สุราษฎร์ธานี | จังหวัด |
| TH-85 |  ระนอง | จังหวัด |
| TH-86 |  ชุมพร | จังหวัด |
| TH-90 |  สงขลา | จังหวัด |
| TH-91 |  สตูล | จังหวัด |
| TH-92 |  ตรัง | จังหวัด |
| TH-93 |  พัทลุง | จังหวัด |
| TH-94 |  ปัตตานี | จังหวัด |
| TH-95 |  ยะลา | จังหวัด |
| TH-96 |  นราธิวาส | จังหวัด |
| TH-S |  พัทยา | เขตปกครองส่วนท้องถิ่นรูปแบบพิเศษ |
แหล่งข้อมูลอื่น

ระบบค้นหาออนไลน์ของไอเอสโอ: TH (อังกฤษ)
จังหวัดของประเทศไทย, Statoids.com (อังกฤษ)
ดูเพิ่ม

ISO 3166-2
ISO 3166-1
| ด ค กISO 3166 |
| --- | --- |
ISO 3166-1: รหัสประเทศรหัส: alpha-2  alpha-3  numeric
ISO 3166-2: รหัสเขตการปกครองของแต่ละประเทศ:  AD  AE  AF  AG  AI  AL  AM  AO  AQ  AR  AS  AT  AU  AW  AX  AZ  BA  BB  BD  BE  BF  BG  BH  BI  BJ  BL  BM  BN  BO  BR  BS  BT  BV  BW  BY  BZ  CA  CC  CD  CF  CG  CH  CI  CK  CL  CM  CN  CO  CR  CU  CV  CX  CY  CZ  DE  DJ  DK  DM  DO  DZ  EC  EE  EG  EH  ER  ES  ET  FI  FJ  FK  FM  FO  FR  GA  GB  GD  GE  GF  GG  GH  GI  GL  GM  GN  GP  GQ  GR  GS  GT  GU  GW  GY  HK  HM  HN  HR  HT  HU  ID  IE  IL  IM  IN  IO  IQ  IR  IS  IT  JE  JM  JO  JP  KE  KG  KH  KI  KM  KN  KP  KR  KW  KY  KZ  LA  LB  LC  LI  LK  LR  LS  LT  LU  LV  LY  MA  MC  MD  ME  MF  MG  MH  MK  ML  MM  MN  MO  MP  MQ  MR  MS  MT  MU  MV  MW  MX  MY  MZ  NA  NC  NE  NF  NG  NI  NL  NO  NP  NR  NU  NZ  OM  PA  PE  PF  PG  PH  PK  PL  PM  PN  PR  PS  PT  PW  PY  QA  RE  RO  RS  RU  RW  SA  SB  SC  SD  SE  SG  SH  SI  SJ  SK  SL  SM  SN  SO  SR  ST  SV  SY  SZ  TC  TD  TF  TG  TH  TJ  TK  TL (เปลี่ยนไปใช้ TP)  TM  TN  TO  TR  TT  TV  TW  TZ  UA  UG  UM  US  UY  UZ  VA  VC  VE  VG  VI  VN  VU  WF  WS  YE  YT  ZA  ZM  ZW ยกเลิก:  AN  CS (เปลี่ยนไปใช้ YU)
ISO 3166-3:  รหัสสำหรับชื่อที่ใช้เดิมของประเทศ
สิบพยัคฆ์กวางตุ้ง

สิบพยัคฆ์กวางตุ้ง (อังกฤษ: Ten Tigers of Canton, Ten Tigers of Guangdong, จีน: 廣東十虎, ออกเสียงสำเนียงแต้จิ๋ว: กังตั้งจับโฮ่ว) หรือในบางครั้งเรียกว่า สิบพยัคฆ์เส้าหลิน เป็นชื่อเรียกกลุ่มคนสิบคนในแถบมณฑลกวางตุ้ง ที่เชี่ยวชาญในวิชากังฟูหรือวูซู มีบทบาทในช่วงยุคราชวงศ์ชิง (ค.ศ. 1644–ค.ศ. 1912) ด้วยความที่เป็นผู้ต่อต้านราชวงศ์ชิงที่กดขี่ชาวฮั่นและการรุกรานประเทศจีนของชาวตะวันตกในแบบมวยกังฟูของสำนักเส้าหลิน
เรื่องเล่าขานและในวัฒนธรรมร่วมสมัย

อย่างไรก็ดี เรื่องราวของสิบพยัคฆ์กวางตุ้งนั้นได้ถูกเล่าขานสืบต่อกันมาและได้มีการแต่งเติมเป็นสีสันต่าง ๆ เข้าไปจนดูเหมือนตำนานหรือนิทานมากกว่าความเป็นจริง ซึ่งในวัฒนธรรมร่วมสมัยได้มีการแต่งเป็นนิยายกำลังภายในและภาพยนตร์หรือซีรีส์ในแนวเดียวกันนี้อย่างมาก อาทิ Iron Monkey ในปี ค.ศ. 1977 และปี ค.ศ. 1993 และ Iron Monkey 2 ในปี ค.ศ. 1996 และซีรีส์ เรื่อง Heroes Ten Tigers of Canton (英雄廣東十虎) ของ ATV ในปี ค.ศ. 2007
โดยเฉพาะในส่วนของซู ชาน หรือ ยาจกซู จะมีการนำไปสร้างเป็นภาพยนตร์หรือซีรีส์มากที่สุด ไม่ว่าจะเป็น Drunken Master ที่นำแสดงโดย เฉินหลง ในปี ค.ศ. 1978, King of Beggars นำแสดงโดย โจว ซิงฉือ ในปี ค.ศ. 1992, Hero Among Heroes นำแสดงโดย เจิ้น จื่อตัน ในปี ค.ศ. 1993, ซีรีส์ชุด Kung fu Beggar ในปี ค.ศ. 2006 และ True Legend นำแสดงโดย จ้าว เหวินจั๋ว ในปี ค.ศ. 2010 เป็นต้น
หวด ปั๊ก คัก

| หวด ปั๊ก คัก |
| --- | --- |
ปกดีวีดีภาพยนตร์
กำกับ: หลี่ เหลียนเจี๋ย
เขียนบท: Sze Yeung-Ping Chit Yi-Kwo
อำนวยการสร้าง: Fu Chi
นักแสดงนำ: หลี่ เหลียนเจี๋ย
กำกับภาพ: Cho Him
ตัดต่อ: Lee Yuk-wai Koo Chi-wai
ดนตรีประกอบ: Hau Tak-Kin Kui Siu-chung
บริษัทผู้สร้าง: Sil-Metropole Organisation 
วันฉาย:   16 กุมภาพันธ์ ค.ศ. 1986 (1986-02-16) 
ความยาว: 92 นาที (จีน) 91 นาที (สหรัฐอเมริกา)
ประเทศ: ฮ่องกง
ภาษา: กวางตุ้ง อังกฤษ
ทำเงิน: 11,456,731 ดอลล่าร์ฮ่องกง
หวด ปั๊ก คัก (อังกฤษ: Born to defence จีน: 中華英雄) ภาพยนตร์แอคชั่นสัญชาติฮ่องกงในปี ค.ศ. 1986 เป็นผลงานการกำกับและนำแสดงโดย หลี่ เหลียนเจี๋ย ภาพยนตร์เรื่องนี้มีฉากหลังเป็นสังคมจีนหลังจากสงครามโลกครั้งที่ 2สิ้นสุดลง
เนื้อเรื่องย่อ

หลี่ เหลียนเจี๋ย รับบทเป็นทหารรับจ้างไปรบในสงครามเมื่อสงครามเสร็จสิ้นก็สลัดคราบทหารมาเป็นคนธรรมดาทั่วไป แต่มันก็ไม่ง่ายเลยเมื่อเขาถูกพวกทหารต่างชาติข่มเหงจึงต้องกลับมาใช้ชีวิต ตาต่อตาฟันต่อฟัน กับพวกที่รังแกเขา
แหล่งข้อมูลอื่น

หวด ปั๊ก คัก ที่อินเทอร์เน็ตมูวีเดตาเบส